Oplysning fra kirkegården:

I slutningen af februar starter vi med at tage gran af og klippe hæk. Har man effekter på gravstedet som f.eks. lyskæder eller en anden form for udsmykning man ønsker at gemme, opfordre vi at det bliver fjernet inden den 20. februar.
Stedmoderblomster vil som hovedregel være plantet inden påske, og sommerblomster vil som hovedregel være plantet inden pinse.
Vanding på kirkegården: Vi vander i tørre perioder i hverdage om natten med spreder, så der bliver vandet på alle gravsteder. Vanding om dagen er meget tidskrævende og har ikke den ønskede effekt, da store dele af vandet vil fordampe.
Gravsteder med plade i plæne:
1. Beplantning må ikke foretages.
Der må arrangeres buketter i den af kirkegården anbragte vase og lægges bundne buketter på gravstenen og gravstedet. Uforgængelige ting som f.eks. sten, perleplader, krukker og lygtehuse må ikke lægges på gravstenen og gravstedet.
1. I vintermånederne oktober, november, december, januar og februar, dvs. uden for græssets vækstsæson, må der granpyntes omkring gravstenen og i vasen, og der må lægges mospuder og kranse på græsset.
Gravsteder i afd. F, med sten i bed:
1. Vedligeholdelse, plantning af forårs- og sommerblomster er obligatoriske og betales ved gravstedets erhvervelse og fornyelse. 
1. Der må ikke plantes flerårige stauder eller buske.
1. Evt. 1-årige blomster må plantes over gravstenen, og ikke andre steder.
1. Pårørende må selv grandække. 
1. Kun uden for græssets vækstsæson (fra oktober til og med februar) må der lægges buketter m.m. på græsset. 
1. Kirkegården sætter en vase, som ikke må tilplantes.

Gravsteder i afd. H omkranset af buksbomhæk (den nye del af kirkegården) 
1. Der må ikke plantes stauder, træer og buske, eller lægges nogen form for grus, granit skærver, barkflis eller belægning på jorden. 
1. Der må plantes forårs og sommerblomster samt grandækkes
1. Hækkene omkring gravstedet klippes af kirkegården.
Som hovedregel klippes græs om torsdagen, hvor blomster m.m. vil blive fjernet.
Har man spørgsmål til kirkegården, står vi altid til rådighed for at besvare disse. Enten ved at henvende sig til os på kirkegården eller pr. telefon 40 21 02 10 eller pr mail: asmildkirkegaard@mail.dk


